കതിര്വെട്ടമുണ്ട് കരീമിന്റെ മനസ്സിലും മട്ടുപ്പാവിലും പെരുമ്ബാവൂര് മുടിക്കല് ചിറയന്പാടം തച്ചരുകുടി വീട്ടില് ഐ ജി കരീമിന്റെ വീടിന്റെ മട്ടുപ്പാവ് പാടംതന്നെയാണ്. ചെറുപ്പംമുതല് കൃഷിചെയ്ത് ജീവിച്ചതിന്റെ ഓര്മകള് മായാതിരിക്കാന് നാലുവര്ഷംമുമ്ബ് തുടങ്ങിയതാണ് വീടിനുമുകളിലെ കൃഷി. ടെറസിലെ 750 ചതുരശ്രയടി വാര്ക്കയ്ക്ക് ചോര്ച്ചയുണ്ടാകാതിരിക്കാന് പ്ലാസ്റ്റിക് ഷീറ്റുവിരിച്ച് മണ്ണിട്ടശേഷമാണ് നെല്വിത്ത് പാകുന്നത്. അസമില്നിന്ന് കൊണ്ടുവന്ന, മുഴുത്ത അരി ലഭിക്കുന്ന ഔഷ് ഡാന് വിത്താണ് പാകിയത്. അസംകാരായ തൊഴിലാളികള് വഴിയാണ് ഇത് എത്തിക്കുന്നത്. അസം നെല്ലിന് വെള്ളം വേണ്ട. ഇടയ്ക്കിടെ നനച്ചുകൊടുത്താല് മതി. മൂന്നുമാസംകൊണ്ട് വിളവെടുക്കാം. ടെറസിന്മുകളിലെ കൃഷികൊണ്ട് 10 കിലോ അരിവരെ ലഭിക്കും. നെല്ക്കതിരുകള് പാകമാകുമ്ബോള് തത്തകളും മറ്റു പക്ഷികളും മട്ടുപ്പാവ് വട്ടമിടും. അവരുടെ അക്രമത്തില്നിന്ന് രക്ഷനേടാനായി വല കെട്ടിയിട്ടുണ്ടെങ്കിലും പക്ഷികള് വലയും കൊത്തിപ്പൊട്ടിക്കുമെന്ന് കരീം പറയുന്നു. വീടിനുമുന്നിലുള്ള 20 ഏക്കര് ചിറയന്പാടത്ത് 15ാംവയസ്സില് കൃഷി ഇറക്കിയതാണ് കരീം. പാടം മുഴുവന് പാട്ടത്തിനെടുത്ത് കൃഷി നടത്തിയ ചരിത്രവുമുണ്ട്. സ്ഥലം ഉടമകള്ക്ക് മൂന്നിലൊന്ന് നെല്ലും വൈക്കോലും കൊടുത്തായിരുന്നു പാട്ടക്കൃഷി. എന്നാല്, കൊയ്യാന് ആളില്ലാതായി. വിളഞ്ഞ നെല്ലുകള് വെള്ളത്തില് ചാഞ്ഞ് നശിച്ചു. ലക്ഷങ്ങളുടെ നഷ്ടവും കടവുമായി. അന്ന് യുഡിഎഫ് പഞ്ചായത്ത് പ്രസിഡന്റായിരുന്ന അബ്ദുള് ജബ്ബാറിനെ സമീപിച്ചപ്പോള് കൈമലര്ത്തി. അപേക്ഷയും വലിച്ചുകീറി ഇറങ്ങിപ്പോന്നതാണ്. പിന്നീട് ചിറയന് പാടത്തേക്ക് ഇറങ്ങിയിട്ടില്ല. പാടം വൈകാതെ തരിശിന്റെ പിടിയിലായി. എന്നാല് പുന്നെല്ലിന്റെ സുഗന്ധം മനസ്സില് മാഞ്ഞില്ല. അങ്ങനെ വീടിനുമുകളിലെ കൃഷിയിലേക്ക് കടക്കുകയായിരുന്നു കരീം. സൈനബയാണ് ഭാര്യ. മക്കള്: അസീന, ആന്സി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്